Maar die posisie waarin die kerk homself tans bevind, is dat die kerk seksuele losbandigheid onder gay gelowiges bevorder, aangesien ons nie vir gay gelowiges ’n veilige ruimte bied waarbinne hulle hulle seksualiteit op ’n verantwoordelike wyse kan uitleef nie.
Die kerk mag nooit sonde goedpraat nie, maar terselfdertyd mag ons ook nie mense in ’n sondige lewenswyse indwing, omdat daar vir hulle geen moontlikheid is om in ’n vaste verbintenis van liefde en trou te lewe, waarbinne gesonde seksualiteit kan gedy nie.